Спарванне самца (ён злева) і самкі
Спарванне самца і самкі, якія сядзяць на *Polygala chamaebuxus*
**Блакітніца карлікавая** (*Cupido minimus*) — мірмекафільны від дзённых матылькоў з сямейства Блакітніцы (*Lycaenidae*).

Распаўсюджанне
--------------

Палеарктычны від. Умераны пояс Еўразіі. Паўночная Еўразія, Каўказ, Малая Азія, Цянь-Шань, Алай, Манголія. Сустракаецца ў Славакіі, Венгрыі і Румыніі. У Беларусі — вельмі рэдкі від, але ў характэрных месцах пражывання можа назірацца ў дастаткова вялікай колькасці. На Украіне распаўсюджаны месцамі ў Прыкарпацці і Закарпацці, нярэдкі ў лесастэпавай зоне, пранікаючы там-сям у лясную і стэпавую зоны. Сустракаецца таксама ў Горным Крыму.

Шырока распаўсюджаны ў еўрапейскай частцы Расіі, на поўначы дасягае Палярнага Урала, наваколля Мурманска, на поўдні — поўначы Астраханскай і Растоўскай абласцей. Вядомыя новыя знаходкі віду на Каўказе: у ваколіцах Кіславодска і станцыі Падкумак (Стаўрапольскі край), а таксама ў субальпійскім поясе гор (Эльбрус, Тэгенеклі, Іткол) у Кабардзіна-Балкарыі. Вядомы ў наступных рэгіёнах: у Еўрапейскай частцы (у тым ліку Ленінградская вобласць, Рэспубліка Комі), Урал (да тундры паўночнага Урала), Сібір, Далёкі Усход (Магаданская вобласць, Камчатка, Прыамур’е, Хабараўскі і Прыморскі краі, Сахалін, Якуція).

Этымалогія
----------

Від быў упершыню апісаны ў 1775 годзе швейцарскім энтамолагом Іаганам Каспаром Фюслі і названы ім «minimus»  (лац.)(лац.) (маленькі, малюсенькі) у сувязі з адносна дробным памерам.

Апісанне
--------

Даўжыня 9-15 мм. Крылы самца зверху бурага колеру (амаль чорныя). Самка бурая. Жылкі Sc (субкастальная) і R1 (Cs) на пярэднім крыле паасобныя (у блізкага віду *Cupido osiris* яны суцэльныя).

* ЯйкіЯйкі
* ВусеньВусень
* Тыповы біятопаўТыповы біятопаў
* Cupido minimusCupido minimus

Месцапражыванне
---------------

Засяляе сухія лугі, узлескі, прасекі, пусткі, старыя кар’еры на вапнавых глебах. На поўначы арэала засяляе лугавінныя і ернікавыя тундры. У сярэдняй паласе жыве ў сухіх лугах у далінах рэк. На поўдні засяляе рознатраўныя стэпы ў бэльках, зёлкава-рознатраўныя лугі ўрочышчаў. У Крыму сустракаецца на вільготных лясных палянах і на яйле.

Біялогія
--------

На поўначы арэала развіваецца ў адным пакаленні, у Польшчы, Беларусі, на Украіне і ў больш паўднёвых раёнах Еўрапейскай часткі Расіі за год развіваецца два пакалення. Час лёту імага — з сярэдзіны мая да сярэдзіны чэрвеня і з сярэдзіны ліпеня да сярэдзіны жніўня. Самка адкладае адзінкавыя яйкі на кветкі кармавых раслін. Гусеніцы развіваюцца з восені па май і ў чэрвені-ліпені, сілкуюцца кветкамі і насеннем. Зімуе вусень апошніх узростаў (часам два сезону) або кукалка. Вусені сілкуюцца кветкамі і лісцем такіх раслін як астрагал (*Astragalus*), люцэрна (*Medicago*), вязель (*Coronilla*) і іншых травяністых бабовых. У год 1 або 2 пакалення (май—чэрвень, ліпень—жнівень), на поўначы адно пакаленне. Зімуе кукалка. Яйкі зеленаватыя, злёгку пляскатыя. Вусені светла-зялёныя з жаўтлявымі палоскамі.

Мірмекафільны від, вядомая яго сімбіятычная сувязь з мурашкамі наступных відаў: *Lasius niger*, *Lasius alienus*, *Formica rufibarbis*, *Plagiolepis vindobonensis*, *Myrmica rubra* і *Formica fusca*.

Зноскі
------

1. 1 2  Cupido (англ.
2. ↑  Cupido (Cupido) minimus (Fuessly 1775) Архівавана 4 сакавіка 2016. (англ.
3. 1 2  Моргун Д.
4. 1 2 3  Определитель насекомых Дальнего Востока России.
5. ↑  *Корб С. К. Большаков Л. В.* Каталог булавоусых чешуекрылых бывшео СССР (2-е издание, перер. и доп.) // . — Тула: Гриф иК, 2011. — С. 79. — 124 с. — (Эверсмания. Энтомологические исследования в России и соседних регионах. Отд.вып. 2.
6. 1 2 3 4  *Моргун Дмитрий Владимирович.* Булавоусые чешуекрылые европейской России и сопредельных стран. Определитель-справочник. — М.: МГСЮН, 2002. — С. 145. — 208 с.
7. ↑  *Львовский А. Л. Моргун Д. В.* Булавоусые чешуекрылые Восточной Европы. — М.: Товарищество научных изданий КМК, 2007. — Т. 8. — С. 77. — 443 с.
8. 1 2  *Татаринов А. Г. Долгин М. М.* Булавоусые чешуекрылые. — СПб.: Наука, 1999. — С. 144. — 183 с.
9. ↑  Tom Tolman, Richard Lewington. (1998).

Спасылкі
--------

* Cupido (англ.).  Lepidoptera (Markku Savela). Архівавана з першакрыніцы 29 кастрычніка 2012. Праверана 22 жніўня 2012.
* Modrásek nejmenší — Cupido minimus (Fuessly, 1775) (чэшск.)(недаступная спасылка). *Mapování a ochrana motýlů České republiky*.  Lepidoptera.cz. Архівавана з першакрыніцы 4 сакавіка 2016. Праверана 22 жніўня 2012.
* Cupido minimus (ням.)(недаступная спасылка). *Taxonomie und Fotos*.  Lepiforum e. V.. Архівавана з першакрыніцы 31 мая 2013. Праверана 22 жніўня 2012.
* Cupido minimus (ням.)(недаступная спасылка).  www.schmetterling-raupe.de. Архівавана з першакрыніцы 12 лютага 2013. Праверана 22 жніўня 2012.
* Cupido minimus — Small (Little) Blue (ням.)(недаступная спасылка).  Eurobutterflies.com. Архівавана з першакрыніцы 10 кастрычніка 2012. Праверана 22 жніўня 2012.
* Cupido (Cupido) minimus (Fuessly, 1775) (англ.)(недаступная спасылка).  Moths and Butterflies of Europe and North Africa. Архівавана з першакрыніцы 31 жніўня 2011. Праверана 22 жніўня 2012.
* Little Blue Cupido minimus (Fuessly, 1775) (англ.).  biolib.cz. Праверана 22 жніўня 2012.

|  |  |
| --- | --- |
| ⚙️   Слоўнікі і энцыклапедыі | Вялікая нарвежская |
| Таксанамія | GBIF · iNaturalist · NCBI |
| Нарматыўны кантроль | Microsoft: 2780671937 |